Fanisana amin' ny teny malagasy

Ny fanisana amin' ny teny malagasy dia voanteny na andian-teny ampiasaina ho anaran' ny isa ao amin' ny fiteny malagasy. Amin' ny fitsipiteny dia atao hoe mpamaritra isa ireo voanteny sy andian-teny ireo. Ampiraisina amin' ny anarana ny mpamaritra isa izy ireo mba hilazana ny isa na laharan' ny zavatra lazaina amin' io anarana  io.

 Lisitry ny voanteny ampiasaina hilazana isa 
Soratana amin' ny voanteny tokana ny isa manomboka amin' ny aotra ka hatramin' ny folo, toy izany koa ny isa songatombon' ny folo (20, 30, ..., 90), ny songatombon' ny zato (200, 300, ..., 900), ary ny teny hoe arivo, alina, hetsy, tapitrisa, ary lavitrisa, ankoatry ny hafa.

 Voanteny fampiasa matetika 
Inty ny lisitry ny isa soratana amin' ny voanteny tokana fampiasa matetika, izany hoe sady tsy misy tsipi-panohizana no tsy misy faingo mihantona ny fanoratana azy: aotra na zerô (0), isa na iray na  iraika (1), roa (2), telo (3), efatra (4), dimy (5), enina (6), fito (7), valo (8), sivy (9), folo (10), roapolo (20), telopolo (30), efapolo (40), dimampolo (50), enimpolo (60), fitopolo (70), valopolo (80), sivifolo (90), zato (100), roanjato (200), telonjato (300), efajato (400), dimanjato (500), eninjato (600), fitonjato (700), valonjato (800), sivanjato (900), arivo (1 000), alina (10 000), hetsy (100 000), tapitrisa (1 000 000), lavitrisa (1 000 000 000)Misy ny mihevitra fa tsy mihoatra ny "tapitrisa", hono, ny voanteny tokana ampiasaina amin' ny fiteny malagasy ho enti-manisa, koa noho izany, amin' izy ireo dia tsy misy ny hoe "lavitrisa" sy ny ambonin' izany..

 Voanteny tsy fahita matetika ilazana isa 
Inty ny lisitry ny isa soratana amin' ny voanteny tokana (sady tsy misy tsipi-panohizana no tsy misy faingo mihantona), izay tsy tena ampiasaina amin' ny fiteny andavanandro: safatsiroa (10 000 000), tsitamboisa (100 000 000), lavitrisa (1 000 000 000), alinkisa (10 000 000 000), tsipesimpesenina (100 000 000 000), tsitokotsiforohana (1 000 000 000 000), tsihitanoanoa (10 000 000 000 000).

 Fanakambanana anaran' isa 

 Isa latsaky ny zato 
Soratana amin' ny fanombohana amin' ny venty, arahin' ny teny hoe "ambin' ny", avy eo amin' ny teny hoe "folo" ny isa mihoatra ny folo ka hatramin' ny latsaky ny roapolo (11 -- 19): iraika ambin' ny folo (11), roa ambin' ny folo (12), telo ambin' ny folo (13), efatra ambin' ny folo (14), dimy ambin' ny folo (15), enina ambin' ny folo (16), fito ambin' ny folo (17), valo ambin' ny folo (18), ary sivy ambin' ny folo (19). Atomboka amin' ny fanoratana ny venty (iraika ... sivy) ny isa ankoatr' ireo etsy aloha ireo, arahin' ny teny hoe "amby", ary ny ampolony (ohatra: efatra amby telopolo (34), fito amby efapolo (47).

 Isa mihoatra ny zato sy latsaka ny arivo 
Manomboka amin' ny fanoratana ny venty, mitohy amin' ny antokon' isa lehibe kokoa, ary ampifandraisina ny venty sy ny ampolony ary ny anjatony amin' ny alalan' ny teny hoe "amby" (hatramin' ny 999), ohatra: ohatra: sivy amby telopolo amby roanjato (239), sivy amby sivifolo amby sivanjato (999). Atohy amin' ny alalan' ny teny hoe "sy" ny isa lehibe kokoa noho ireo (ohatra: dimy amby sivifolo sy efajato sy fito arivo (7 495).

 Songatombo mihoatra ny arivo 

 Ny songatombon' ny arivo dia soratana amin' ny fanombohana amin' ny isan' ny arivo,soratana  avy eo ny teny hoe "arivo"; ohatra: roa arivo (2 000), telo arivo (3 000), efatra arivo (4 000), dimy arivo (5 000), ..., sivy arivo (9 000).
 Toy izany koa ny songatombon' ny alina, ohatra: roa alina (20 000), telo alina (30 000), efatra alina (40 000), ..., sivy alina (90 000).
 Toy izany koa ny songatombon' ny hetsy, ohatra: roa hetsy (200 000), telo hetsy (300 000), efatra hetsy (400 000), ..., sivy hetsy (900 000).
 Toy izany koa ny songatombon' ny tapitrisa; ohatra: roa tapitrisa (2 000 000), telo tapitrisa (3 000 000), efatra tapitrisa (4 000 000), ..., sivy tapitrisa (9 000 000), ... zato tapitrisa (100 000 000), sivinjato tapitrisa (900 000 000), ..., arivo lavitrisa (1 000 000 000), sns.
 Toy izany koa ny songatombon' ny lavitrisa; ohatra: roa lavitrisa (2 000 000 000), telo lavitrisa (3 000 000 000), efatra lavitrisa (4 000 000 000), ..., sivy lavitrisa (9 000 000 000), ... zato lavitrisa  (100 000 000 000), ..., arivo lavitrisa  (1 000 000 000 000), sivy arivo lavitrisa (9 000 000 000 000) sns.

 Famintinana ny anaran' ny toraky ny folo 
Inty ny famintinana famintinana ny anaran' ny isa fototra amin' ny teny malagasy:
Toraky ny foloAnaran' ny isaTarehimarikaAnarana mahasolo azy100Isa, iray, iraika1101folo10102zato100103arivo1 000104alina10 000105hetsy100 000106tapitrisa1 000 000107safatsiroa10 000 000folo tapitrisa108tsitamboisa100 000 000zato tapitrisa109lavitrisa1 000 000 000arivo tapitrisa1010alinkisa10 000 000 000folo lavitrisaalina tapitrisa1011tsipesimpesenina100 000 000 000zato lavitrisahetsy tapitrisa1012tsitokotsiforohana1 000 000 000 000arivo lavitrisatapitrisa tapitrisa1013tsihitanoanoa10 000 000 000 000alina lavitrisafolo tapitrisa tapitrisa
 Jereo koa 

 aotra/zerô - isa/iray/iraika - roa - telo - efetra - dimy - enina - fito - valo - sivy
 folo - roapolo - telopolo - efapolo - dimampolo - enimpolo - fitopolo - valopolo - sivifolo

 zato - arivo - alina - hetsy - tapitrisa - lavitrisa
 Fanisana amin' ny teny malagasy - isa - terehimarika - mpamaritra isa

 Rohy ivelany 

 Andriamihaja Solonavalona, "Fanisana vaovao", tenymalagasy.org
 "Manisa", motmalgache.org

 Loharano sy fanamarihana